Usmernenie ako nakladať s nebezpečným odpadom upravuje **Zákon č. 79/2015 o odpadoch.**

**Nebezpečný odpad** je odpad, ktorý má aspoň jednu nebezpečnú vlastnosť uvedenú v prílohe osobitného predpisu.

**Opatrenia na pracovisku**

* Nerizikový odpad
  + Bežný odpad – komunálny
* Rizikový odpad:
  + zhromažďuje sa počas prevádzky do odpadových nádob opatrených jednorazovými PVC vreckami
  + nádoby musia byť označené **ODPAD COVID 19**
  + nádoby musia byť ľahko umývateľné a dezinfikovateľné
  + po skončení zmeny sú odpadové nádoby vyprázdňované

S nebezpečnými odpadmi je potrebné manipulovať tak, aby:

* nedošlo k úniku škodlivých látok mimo obal,
* nedošlo k preplneniu zberných nádob,
* boli zhromažďované vo vhodných obaloch,
* boli prepravované bezpečným spôsobom,
* .boli zhodnotené alebo zneškodnené vhodným spôsobom

Druh odpadu: **180103** odpady, ktorých zber a zneškodňovanie podliehajú osobitným požiadavkám z hľadiska prevencie nákazy.

Zásady manipulácie s biologickým materiálom:

* nutné zhromažďovať mimo verejných priestranstiev
* prístup na zhromaždisko odpadu musí byť umožnený iba povereným
* zamestnancom, ktorí sa zaoberajú zberom

Likvidáciu odpadu môže vykonávať iba organizácia, ktorá má pre tento druh odpadov oprávnenie.

Z dôvodu aby nedošlo k preplneniu zberných nádob je potrebné aby sa likvidácia robila častejšie.

**Rúška a respirátory** sa likvidujú podľa NARIADENIE KOMISIE (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/98/ES o odpade:

„Infekčný odpad“ : odpad, ktorý obsahuje životaschopné mikroorganizmy alebo toxíny nimi produkované, o ktorých je známe alebo o ktorých existuje dôvodné podozrenie, že ľuďom alebo iným živým organizmom spôsobujú choroby.

Rozdeliť podľa typu:

**jednorazové**:

* nakladanie s nebezpečným odpadom – zber a následná likvidácia

**opakovane použiteľné**:

* podľa pokynov výrobcu

***V ZSS je potrebné zriadiť ľahko umývateľné odpadové nádoby s označením ODPAD COVID 19. Do týchto nádob je potrebné dať PVC vrecká a budú slúžiť na použité jednorázové rukavice a jednorázové rúška. Po každej dennej a nočnej službe, 10 minút pred odchodom, je povinnosťou služby toto vrecko vybrať, zviazať a vyniesť do miestnosti na to určenej. Nádobu je potrebné vydezinfikovať, vložiť do nej nové vrecúško na odpad. Toto je potrebné zapísať do – Likvidácia biologicky kontaminovaného odpadu ( infekčný materiál).***

***Hygienické vreckovky po prípade jednorázové rukavice z kancelárie vyhadzovať do vreciek na odpad, zaviazať a vyhodiť do bežného komunálneho odpadu.***

**Ochranné prostriedky**

Nariadenie vlády SR č. **331/2006** Z. z. o podrobnostiach o požiadavkách na prevádzku zdravotníckych zariadení z hľadiska ochrany zdravia, § 6 Zásady pri ošetrovaní pacientov:

Pri ošetrovaní PSS sa :

* musia používať čisté osobné ochranné pracovné prostriedky určené na prácu na vlastnom pracovisku; pri práci na inom pracovisku sa musia používať len osobné ochranné pracovné prostriedky tohto pracoviska; nechty zamestnancov zariadenia musia byť primerane ostrihané a nenalakované, na rukách nesmú byť prstene, iné šperky a umelé nechty,
* pracovníci zariadenia sa musia chrániť ochranným odevom pred znečistením alebo kontamináciou biologickým materiálom; pri činnosti, pri ktorej môže dôjsť k uvoľňovaniu kontaminovaných telesných tekutín, sa musí používať nepremokavý odev,

Podľa **Nariadenie vlády SR č. 338/2006 Z. z. o ochrane zdravia zamestnancov pred rizikami súvisiacimi s expozíciou biologickým faktorom pri práci § 8 Ochranné opatrenia na znižovanie rizika** zamestnávateľ zabezpečí pri všetkých činnostiach, pri ktorých je riziko pre zdravie alebo bezpečnosť zamestnancov pri práci s biologickými faktormi, aby:

 c) mali účinné osobné ochranné pracovné prostriedky a ďalej zabezpečí v súlade s osobitným predpisom:

1. ich riadne skladovanie vo vyhradených priestoroch,
2. ich kontrolu a čistenie, ak je to možné, pred použitím a po každom použití,
3. ak sa poškodia, ich opravu alebo výmenu

Osobné ochranné pracovné prostriedky podľa odseku 1 písm. c), ktoré môžu byť kontaminované biologickými faktormi, musia sa odložiť pri opúšťaní pracovných priestorov a udržiavať oddelene od ostatných odevov.

Zamestnávateľ zabezpečí ich dekontamináciu a čistenie, ak je to potrebné, ich bezpečnú likvidáciu.

Po ukončení používania osobných ochranných pomôcok je potrebné si ich vyzliecť tak, aby sa minimalizoval potenciál krížovej kontaminácie. Ak nie je na odstránenie osobných ochranných pomôcok určená samostatná izolačná miestnosť s  predsieňou, treba si ich vyzliecť pred opustením izby pacienta.

**Pri vyzliekaní treba dodržiavať systematický postup:**

* najprv sa vyzlečú rukavice, potom plášť a nakoniec ochranné okuliare.
* Respirátor typu FFP3 sa odkladá vždy až po opustení izby pacienta. Ak je to možné (existuje samostatná izolačná miestnosť na odstránenie/odloženie osobných ochranných pomôcok zdravotníckych pracovníkov), je dobré, ak na odkladanie osobných ochranných pomôcok dohliada druhá osoba zo vzdialenosti 2 metrov. Minimalizuje sa tak riziko neúmyselnej kontaminácie. FFP3 respirátor sa odkladá až v predsieni izolačnej miestnosti, resp. v bezpečnom priestore, mimo izolačnej izby pacienta.

Všetky osobné ochranné pomôcky (vrátane klinického odpadu) treba odstrániť teda znehodnotiť ako zdravotnícky odpad.

Štandardné bezpečnostné opatrenia:

- Nedotýkajte sa rukami tváre ani ochranných pomôcok.

- Rukavice si vymeňte vždy, keď sú poškodené alebo kontaminované.

- Obmedzte kontakt s plochami v okolí pacienta.

- Pravidelne vykonávajte hygienu rúk.

- Po stiahnutí rukavíc si vždy umyte ruky.

Postup pri nasadzovaní osobných ochranných pomôcok:

1. plášť,
2. respirátor,
3. ochrana očí,
4. rukavice.

* **PRED NASADENÍM OSOBNÝCH OCHRANNÝCH POMÔCOK SI UMYTE RUKY!**
* **Osobné ochranné pomôcky si nasaďte mimo miestnosti, kde sa nachádza pacient !**

***V ZSS / práčovňa / je zriadené ľahko umývateľné odpadová nádoba s označením COVID 19. Do tejto nádoby je potrebné dať PVC vrecká a slúžia na použité, opakovane použiteľné rúška. Po každej službe personál do týchto nádob odloží opakovane použiteľné rúška. Práčovňa- zamestnankyňa- zabezpečí ich dezinfekciu. Nádoba sa vydezinfikuje a dá sa do nej PVC vrecko. Vypraté a vyžehlené rúška sa dajú do uzatvárateľných nádob (krabíc) a dajú sa do šatne personálu, kde si ich ešte pred vstupom na oddelenie pracovník musí nasadiť. ( Zákon č. 124/2006 Z. z. Zákon o bezpečnosti a ochrane zdravia pri práci a o zmene a doplnení niektorých zákonov, § 6, odst 2,3).***

<https://www.standardnepostupy.sk/klinicky-protokol-spdtp-klinicky-manazment-podozrivych-a-potvrdenych-pripadov-covid-19/>

[https://standardnepostupy.sk/\_files/200000198-92e5492e56/Osobne%20ochranne%20pomocky-1.pdf](https://standardnepostupy.sk/_files/200000198-92e5492e56/Osobne ochranne pomocky-1.pdf)

<http://www.uvzsr.sk/index.php?option=com_content&view=article&id=4123:covid->

<https://www.standardnepostupy.sk/standardne-postupy-prevencie/>

<https://www.isoh.gov.sk/uvod/aktuality/aktualita.html?aktualitaId=A00069>